Den nye filharmonibygningen har fått et noe teknologisk preg med blant annet panoramiske heiser, glassvegger og elliptiske trapphus etter tegninger av Romuald Loegler fra Kraków. Glassfasaden er myket opp med en bue som knytter an til den gamle konsertsalen. Filharmonien har en stor, effektfull hovedsal med ypperlig akustikk og 800 sitteplasser samt en kammersal.